
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Άρση αναδάσωσης από δημόσια δασική αναδασωτέα έκταση εμβα- 
δού 9,999 στρ. στην περιοχή Δήμου Πετρούπολης Ν. Δυτ. Αττι¬ 
κής.. · · · ι 

Άρση της αποφάσεως για αναδάσωση εκτάσεως 1,425 στρέμ. στη 
θέση «Σιούτιστα» Καστοριάς. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση της ιδιωτικής οδού Τιμαγόρα και της παρόδου αυτής, 
έμπροσθεν της ιδιοκτησίας Ευανθίας Γκρίτζαλη, ως προϋφιστα- 


μένη του έτους 1923 και διατήρηση αυτών. 3 

Προσδιορισμός χρήσης εκτάσεως για τοποθέτηση Γεφυροπλάστιγ¬ 
γας στο Ν. Ηλείας. 4 

Καθορισμός ορίων, όρων και περιορισμών δόμησης στον οικισμό 
Μελισσοχωρίου της Κοινότητας Μελισσοχωρίου του Ν. Καρδί¬ 
τσας. 5 

Καθορισμός ορίων, όρων και περιορισμών δόμησης στον οικισμό 
Καλυβάκια της Κοινότητας Καλυβακίων του Ν. Καρδίτσας. . 6 
Καθορισμός ορίων, όρων και περιορισμών δόμησης σε τμήμα οικι¬ 
σμού Θυμιανών - Κοντάρι Ν. Χίου. 7 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 409 (1) 


Άρση αναδάσωσης από δημόσια δασική αναδασωτέα έκταση εμβαδού 
9,999 στρ. στην περιοχή Δήμου Πετρούπολης Ν. Δυτ. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 24 του Συντάγματος. 


2. Τις διατάξεις περί διοικητικής αποκεντρώσεως. 

3. Τις διατάξεις του άρθρου 44 παρ. 3 Ν. 998/79 περί προστασίας 
των Δασών κ.λπ. 

4. Τις διατάξεις του ΣΤ κεφαλαίου του Ν. 998/79. 

5. Τις διατάξεις του άρθρ. 13 παρ. 2β Ν. 1734/87. 

6. Το 67640/1498/2.3.1988 έγγραφο του Υπουργείου Γεωργίας 
(Δ/νση Προστασίας Δασών). 

7. Την 108424/13.9.1934 απόφαση Υπουργείου Γεωργίας (ΦΕΚ 
133/1934 τ.Β') «περί κήρύξεως ως αναδαστέας της περιοχής του Λε¬ 
κανοπεδίου Αττικής. 

8. Την 528/18.3.1988 πρόταση του Δασαρχείου Αιγάλεω σχετικά 
με την άρση της αναδάσωσης. 

9. Το Φ. 54617/2326/8.2.1979 έγγραφο του ΟΣΚ και 

10. Το γεγονός ότι δεν υπάρχει άλλη κατάλληλη έκταση για την ανέ¬ 
γερση Σχολικών Κτιρίων στην περιοχή Πετρούπολης, αποφασί¬ 
ζουμε: 

Αίρουμε την αναδάσωση από Δημόσια Δασική έκταση συνολικού εμ¬ 
βαδού 9,999 στρεμ. που βρίσκεται στην περιοχή Πετρούπολης (οδός 
Ελαιών και Ηπείρου) όπως αυτή απεικονίζεται στο από 18.3.1988 διά¬ 
γραμμα του Τεχνολόγου Δασοπονίας Ιωάννη Γ. Παπααταύρου κλίμα¬ 
κας 1:5000 με τα περιμετρικά στοιχεία Α Β Γ Δ Α το οποίο έχει θεωρη¬ 
θεί αρμόδια. 

Η» ανωτέρω άρση γίνεται με σκοπό να παραχωρηθεί η έκταση στον 
ΟΣΚ για την ανέγερση Σχολικών Κτιρίων. 

Η έκταση στην οποία αίρεται η αναδάσωση συνορεύει: ν 

Ανατολικά: Με Ρυμοτομικό Σχέδιο Πετρούπολης (οδός Ηπείρου). 

• Δυτικά: Με Δημόσια αναδασωτέα έκταση. 

Βόρεια: Με Ρυμοτομικό Σχέδιο Πετρούπολης (οδός Ελαιών) και 

Νότια: Με Δημόσια αναδασωτέα έκταση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 6 Απριλίου 1988 
Ο Νομάρχης 
ΓΕΩΡΓ. ΑΝΑΝ1ΑΔΗΣ 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΚΗ/1186 ' (2) 

Άρση της αποφάσεως για αναδάσωση εκτάσεως 1,425 στρέμ. στη 
θέση «Σιούτιστα» Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ. 

Έχοντας υπόψη: 

1. Τις διατάξεις του άρθρ. 44 του Ν. 998/79 «περί προστασίας δα¬ 
σών κ.λπ.». 

2. Την ΚΗ/1289/4.4.1983 απόφαση του Νομάρχη Καστοριάς που 
δημοσιέΰθηκε στο ΦΕΚ 613/83 περί κηρύξεώς αναδασωτέας έκτασης 
1,425 στρ. στη θέση «Σιούτιστα» Καστοριάς. 

3. Την ΚΗ/3302/10.8.1987 πράξη χαρακτηρισμού εκτάσεως με 
την οποία η ανωτέρω έκταση χαρακτηρίζεται αγροτικού χαρα¬ 
κτήρα. 

4. Την ΚΗ/1185/29.3.1988 εισήγηση του Δ/ντή Δασών Καστο¬ 
ριάς «Περί άρσης της αποφάσεως για αναδάσωση στη θέση «Σιούτιστα» 
Καστοριάς», αποφασίζουμε: 

Την άρση της αποφάσεως για αναδάσωση έκτασης 1,425 στρ. στη 
θέση «Σιούτιστα» Καστοριάς που επιβλήθηκε με την αριθ. ΚΗ/1289/ 
4.4.1983 απόφαση Νομάρχη Καστοριάς. 

Η ανωτέρω έκταση απεικονίζεται στο τοπογραφικό διάγραμμα με 
την οποία κηρύχθηκε αναδασωτέα. 

Από τη δημοσίευση της παρούσας παύει να ισχύει η ΚΗ/1289/ 
4.4.83 απόφαση Νομάρχη Καστοριάς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καστοριά, 29 Μαρτίου 1988 
Ο Νομάρχης 

ΣΤΕΡΓΙΟΣ ΧΟΝΔΡΟΝΑΣΙΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ, 4759/444/88 (3) 

Αναγνώριση της ιδιωτικής οδού Τιμαγόρα και της παρόδου αυτής, 

έμπροσθεν της ιδιοκτησίας Ευανθίας Γκρίτζαλη, ως προΰφισταμένη 

του έτους 1923 και διατήρηση αυτών. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το άρθρο 20 του από 17.7.1923 Ν. Δ/τος. 

2. Το Β.Δ. 712/7" όπως τροποποιήθηκε με το 677/71 και 
198/82 Β. Δ/γμα. 

3. Το Ν. 3200/55, όπως έχει συμπληρωθεί και ισχύει σήμερα. 

4. Τη γνωμοδότηση με αριθ. 3 του 20ου πρακτικού ΣΧΟΠ της από 
16.12.87 συνεδρίασης ΣΧΟΠ. 

5. Τους τίτλους ιδιοκτησίας 4081/1915 και 23946/1903 αναφε- 
ρομένους στην ιδιοκτησία νυν Ευανθίας Γκρίτζαλη. 

6. Το γεγονός ότι οι υπόψη ιδιωτικοί οδοί φαίνονται στο από 
22.7.1932 ρυμοτομικό σχέδιο Χαλκίδας. 

7. Το από Ιούλιο 1987 συνταχθέν τοπογραφικό διάγραμμα του Αρ¬ 
χιτέκτονα Μηχανικού Νικολάου Χαλβατζή, αποφασίζουμε: 

Αναγνωρίζουμε ότι τα υπό στοιχεία Α, Β, Γ, Ε, Ζ, Η, Θ, I, Κ τμή¬ 
ματα των ιδιωτικών οδών Τιμαγόρα και παρόδου σ’ αυτήν υπάρχουν 
προ του 1923 και τα χαρακτηρίζουμε διατηρητέα με τα αυτά στοιχεία. 

Η απόφαση αυτή έχει ισχύ από τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως 
με το παραπάνω τοπογράφικό διάγραμμα. 

Χαλκίδα, 23 Μαρτίου 1988 
Ο Νομάρχης 

ΝΙΚ. ΜΙΧΑΛΟΠΟΥΛΟΣ 

Αριθ. οιχ. 862 (4) 

Προσδιορισμός χρήσης εκτάσεως για τοποθέτηση Γεφυροπλάστιγγας 
στο Ν. Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Το άρθρο 3 του Ν. 1512/85 (ΦΕΚ 44/1Γ.1.85). 

2. Το Ν.Δ. 1018/21.10.7.1 ΦΕΚ 220Α/1.11.87. 

3. Την αριθ. 5051/21.3.85 απόφ. Νομάρχη. 

4. Το αριθ. 14/28.9.87 συναινετικό έγγραφο του Προέδρου της 
Κοινότητας Μακρυσίων. 

5. Την αριθ. 3 πράξη του Δ.Σ. του Αγροτικού Συν/σμού Μακρυσίων. 

6. Το από Ιανουάριος 1988 τοπογραφικό διάγραμμα που υπογράφει 
ο Πρλ. Υπ/κός Δαουλάρης Αντώνης και που απεικονίζει την υπό παρα¬ 
χώρηση έκταση με τα στοιχεία ΑΒΓ ΔΝΞΜΑκαι συνοδεύει την πα¬ 
ρούσα απόφαση. 

7. Το ΙΓ.642/12.2.88 έγγραφο της Δ/νσης Τεχνικών Υπηρεσιών 
Ν. Ηλείας σχετικό με την παραχώρηση, αποφασίζουμε: 

Προσδιορίζουμε τη χρήση της εκτάσεως που φαίνεται στο τοπογρα¬ 
φικό για την τοποθέτηση Γεφυροπλάστιγγας από τον Αγροτικό Συν/ 
σμό Μακρυσίων σύμφωνα με το άρθρο 3 του Ν. 1512/85. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πύργος, 23 Μαρτίου 1988 
Η Νομάρχης 

ΑΛ. ΜΑΡΚΟΓΙΑΝΝΑΚΗ 

Αριθ.3050/86 (5) 

Καθορισμός ορίων, όρων και περιορισμών δόμησης στον οικισμό Μελισ- 
σοχωρίου της Κοινότητας Μελισσοχωρίου του Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «περί 
καθορισμού ορίων οικισμών της Χώρας, κατηγορίες αυτών και καθορι¬ 
σμός όρων και περιορισμών δόμησης» όπως αυτό τροποποιήθηκε και 
συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 


3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 6/86 γνωμοδότηση του Συμβουλίου ΧΟΠ του Νομού. 

6. Την αριθ. 10/85 απόφαση του Κοινοτικού Συμβουλίου Μελισσο- 
χωρίου. 

7. Την αριθ. Γ4δ/15883/1903/8.2.1988 κοινή υπουργική από¬ 
φαση του Υπουργού Προεδρίας και Αναπληρωτή Υπουργού ΠΕΧΩΔΕ 
«περί δημοσιοποιήσεως τοπογραφικών διαγραμμάτων που συνοδεύουν 
αποφάσεις που δημοσιεύονται στην Εφημερίδα της Κυβερνήσεως», απο¬ 
φασίζουμε: 

I. Κατατάσσουμε τον οικισμό Μελισσοχώρι της Κοινότητας Μελισσο- 
χωρίου του Ν. Καρδίτσας στις κατηγορίες μεσαίου, διάσπαρτου, στάσι¬ 
μου και αδιάφορου οικισμού. 

II. Καθορίζουμε τα όρια του οικισμού Μελισσοχωρίου με στοιχεία 
1,2,3, ... 22,1 όπως αυτά φαίνονται στο συνοδευτικό της παρούσας 
σχεδιάγραμμα σε κλ. 1:5.000 που αποτελεί αναπόσπαστο μέρος της 
απόφασης αυτής και συντάχθηκε βάσει στοιχείων χαρτών και επιτόπου 
ελέγχου. 

III. Καθορίζουμε τους ακόλουθους γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το από 24.4.85 Π.Δ. ΦΕΚ 181 Δ/3.5.85 όπως 
αυτό τροποποιήθηκε με το από 14.2.87 Π. Δ/γμα (ΦΕΚ 133Δ 
23.2.87). 

2. Αρτιότητα οικοπέδων 300 τ.μ. 

3. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ./τος (ΦΕΚ 181Δ/3.5.85). 

Κατά τα λοιπά ισχύουν τα οριζόμενα στο Π. Δ/γμα της 24.4.85 
όπως τροποποιήθηκε με το από 14.2.87 Π.Δ. 

Η απόφαση αυτή να δημοσιευθεί στην Εφημερίδα της Κυβερνήσεως 
το δε τοπογραφικό διάγραμμα που τη συνοδεύει που αποτελείται από 
ένα φύλλο σε κλίμακα 1:5.000 να αναρτηθεί στο Τμήμα Πολεοδομίας 
και Πολεοδομικών Εφαρμογών του Ν. Καρδίτσας επί 20ήμερον μετά 
τη δημοσίευση της παρούσας απόφασης στην Εφημερίδα της Κυβερνή¬ 
σεως. „ 

Καρδίτσα, 17 Μαρτίου 1988 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 

Αρίθ.3052/86 (6) 

Καθορισμός ορίων, όρων και περιορισμών δόμησης στον οικισμό Καλυ- 
βάχια της Κοινότητας Καλυβακίωγ του Ν. Καρδίτσιχς. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «περί 
καθορισμού ορίων οικισμών της Χώρας, κατηγορίες αυτών και καθορι¬ 
σμός όρων και περιορισμών δόμησης» όπως αυτό τροποποιήθηκε και 
συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμεναυς μελετητές κατά τις υποδείξεις των σχετικών 
προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την αριθ. 6/86 γνωμοδότηση του Συμβουλίου ΧΟΠ του Νομού. - 

6. Την αριθ. 21/85 απόφαση του Κοινοτικού Συμβουλίου Καλύβα - 
κίων. 

7. Την αριθ. Γ4δ/15883/1903/8.2.1988 κοινή υπουργική από¬ 
φαση του Υπουργού Προεδρίας και Αναπληρωτή Υπουργού ΠΕΧΩΔΕ 
«περί δημοσιοποιήσεως τοπογραφικών διαγραμμάτων που συνοδεύουν 
αποφάσεις που δημοσιεύονται στην Εφημερίδα της Κυβερνήσεως», απο¬ 
φασίζουμε: 

I. Κατατάσσουμε τον οικισμό Καλυβάκια της Κοινότητας Καλυβα- 


χίων του Ν. Καρδίτσας στις κατηγορίες μεσαίου, διάσπαρτου, στάσιμου 
και αδιάφορου Οικισμού. 

II. Καθορίζουμε τα όρια του οικισμού Καλυβάκια με στοιχεία 1,2,3, 
... 22,1 όπως αυτά φαίνονται στο συνοδευτικό της παρούσας σχεδιά¬ 
γραμμα σε κλ. 1:5.000 που αποτελεί αναπόσπαστο μέρος της απόφα¬ 
σης αυτής και συντάχθηκε βάσει στοιχείων χαρτών και επιτόπου ελΐγ- 
χου. 

III. Καθορίζουμε τους (ακόλουθους γενικούς όρους και περιορισμούς 
δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το από 24.4.85 Π.Δ. ΦΕΚ 181 Δ/3.5.85 όπως 
αυτό τροποποιήθηκε με το από 14.2.87 Π. Δ/γμα (ΦΕΚ 133Δ 
23.2.87). 

2. Αρτιότητα οικοπέδων 300 τ.μ. 

3. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.415 ημέρα δημοσίευσης 
του από 24.4.85 Π.Δ./τος (ΦΕΚ 181Δ/3.5.85). 

Κατά τα λοιπά ισχύουν τα οριζόμενα στο Π. Δ/γμα της 24.4.85 
όπως τροποποιήθηκε με το από 14.2.87 Π.Δ. 

Η απόφαση αυτή να δημοσιευθεϊ στην Εφημερίδα της Κυβερνήσεως 
το δε τοπογραφικό διάγραμμα που τη συνοδεύει που αποτελείται από 
ένα φύλλο σε κλίμακα 1:5.000 να αναρτηθεί στο Τμήμα Πολεοδομίας 
και Πολεοδομικών Εφαρμογών του Ν. Καρδίτσας επί 20ήμερον μετά 
τη δημοσίευση της παρούσας απόφασης στην Εφημερίδα της Κυβερνή¬ 
σεως. 

Καρδίτσα, 17 Μαρτίου 1988 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


V*. 5Π* ■».«. (7) 

Καόορισμυς ορίων, όρων και περιορισμών δόμησης σε τμήμα οικισμού 
θυμιανών - Κοντάρι Ν. Χίου. 

Ο ΝΟΜΑΡΧΗΣ ΧΙΟΤ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ/3.5.1985) 
όπως τροποποιήθηκε καί συμπληρώθηκε με το Π.Δ. της 14.2.87 
(ΦΕΚ 133 Δ'/23.2.87) «περί τρόπου καθορισμού ορίων οικισμών της 
Χώρας μέχρι 2.000 κατοίκους, κατηγορίες αυτών και καθορισμός 
όρων και περιορισμών δόμησης και επέκτασή τους». 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις "των σχετικών προδιαγραφών του ΥΧΟΠ όπως τροποποιήθηκαν* 
και συμπληρώθηκαν από το ΤΠ και ΠΕ Ν. Χίου. 

4. Την αριθ. 2464/6.5.86 απόφασή μας για την κατηγοριοποίηση 
των οικισμών του Ν. Χίου που έχουν πληθυσμό μέχρι και 2.000 κατ. 

5. Τα πληθυσμιακά στοιχεία της τελευταίας απογραφής του Κράτους 
τηςΕΣΪΕ. 

6. Την αριθ. 8/22.12.87, θέμα 6, γνωμοδότηση του συμβουλίου 
ΧΟΠ του Νομού. 

7. Την αριθ. 121/87 απόφαση του Κοινοτικού Συμβουλίου Θυμια- 
νών, αποφασίζουμε: 

I. Καθορίζουμε τα όρια των οικισμών: 

α) Κοντάρι Κοινότητας Θυμιανών με αντίστοιχα 1, 2, 3, 4 όπως 
αυτά φαίνονται στο συνοδευτικό της παρούσας σχεδιάγραμμα κλ. 
1:5.000, που αποτελεί αναπόσπαστο μέρος της απόφασηςς αυτής και 
συντάχθηκε βάσει στοιχείο» χαρτών και επιτόπου ελέγχου από το Τ.Π. 
και Π.Ε. Ν. Χίου. 

II. Καθορίζουμε τους ακόλουθους Γενικούς και Ειδικούς όρους και 


περιορισμούς δόμησης. 

α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπόνται από το Π.Δ. ΦΕΚ 181 Δ/3.5.1985 όπως τροποποι¬ 
ήθηκε και συμπληρώθηκε με το Π.Δ. ΦΕΚ 133 Δ/23.2.87. 

Αρτιότητα γηπέδου ορίζεται για τον οικισμό Κοντάρι - Θυμιανών 
1200 τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.1985 Π.Δ/τος. 

β. Ειδικοί όροι δόμησης. 

Για τους οικισμούς Κοντάρι, τους ειδικούς όρους δόμησης που ανα¬ 
γράφονται στην καρτέλα του οικισμού θυμιανών. Κάθε άλλος τρόπος 
για ειδικά κτίρια πρέπει να εγκρίνεται από την ΕΠΑΕ. Επιτρέπεται για 
ειδικά κτίρια τρίτος όροφος και μέγιστο ύψος κτιρίων 8,00 μ. κατά την 
κρίση της Ε.Π.Α.Ε. 

γ. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Τα κτίσματα που έχουν πρόσωπο 
στο δρόμο Χίου - Καρφά να τοποθετούνται 6 μ. από το όριο του δρόμου 
(κοινόχρηστος χώρος). Στους δε άλλους δρόμους 5 μ. από τον άξονα και 
από τα πλάγια όρια των γηπέδων 2,50 μ. το ελάχιστο διφορετικά πρέ¬ 
πει να εγκρίνεται από., την ΕΠΑΕ. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.1985) και στο Δ/γμα της 14.2.87 (ΦΕΚ 133 Δ/ 

23.2.87) . 

Το σχεδιάγραμμα με κλίμακα 1:5000 έχει αναρτηθεί στον πίνακα 
ανακοινώσεων της Υπηρεσίας, (εγκ. ΥΠΕΧΩΔΕ Γ4δ/16927/2347/ 

18.2.88) . 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Χίος, 17 Φεβρουάριου 1988 
Ο Νομάρχης 
ΧΡΗΣΤΟΣ ΠΑΧΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



